У паняцця ёсць і іншыя значэнні, гл. Успенскія могілкі.
**Успе́нскія могілкі** — абмежавана дзеючыя могілкі ў Магілёве, размешчаныя ў пачатку вуліцы Леванеўскага, каля вуліцы Чалюскінцаў. Вядомыя з XVI ст. Закрыты для пахаванняў у 1971 годзе. Плошча складае 2,6 га.

Успенскія могілкі з царквой на плане горада 1835 года.
Успенскія могілкі вядомыя яшчэ з ХVI ст. Назва Успенскіх могілак паходзіць ад Успенскай царквы, якая размяшчалася непадалёк.

Лічыцца, што тут знаходзіцца найстарэйшае неідэнтыфікаванае пахаванне ў Магілёве, выяўленае напачатку 1990-х гадоў мінскім археолагам Мікалаем Бычковым. Надмагілле прадстаўлена ў выглядзе каменнай пліты з пясчаніку, якая ляжыць на зямлі. На пліце высечаны герб: нямецкі чатырохчастковы шчыт. У правым кантоне главы праглядаюцца дзве стралы, павернутыя ўверх. У другім і ў трэцім — тры папярочныя палоскі (верхняя — доўгая, другая — трохі карацей, трэцяя — самая кароткая), у чацвёртым поле — дзве лілеі, павернутая ўверх. Выразна бачныя карона і клейнод. Фігур звяроў, якія трымаюць шчыт, на помніку няма. Уверсе пліты бачныя літары A.H.W.. Пліта расколатая на 3 часткі, герб дрэнна праглядаецца. Пахаванне было абнесена плотам, пастаўлена надпіс «Гісторыка-архітэктурная каштоўнасць ахоўваецца дзяржавай». Паводле меркавання кандыдата гістарычных навук І. А. Пушкіна, гэтае пахаванне адносіцца да XVI ст. і належыць аднаму з прадстаўнікоў роду Валовічаў.

Капліца-пахавальня сям’і Кленцэ
Іншыя намагільныя помнікі ўзніклі не раней за другую палову XIX стагоддзя. На Успенскіх могілках пахаваныя пераважна прадстаўнікі гарадской праваслаўнай знаці, але ёсць і пахаванні пратэстантаў.

У канцы 1930-х гг. у капліцу на Успенскіх могілках перавезлі каля 7 тыс. прадметаў з Музея гісторыі рэлігіі і атэізму, перавезеных з узарванага Іосіфаўскага сабора, што складала прыкладна чвэрць ад колішніх фондаў (астатняе было знішчана і разрабавана), дзе яны згарэлі летам 1941 г..

У 1939 годзе праваслаўныя вернікі Магілева збіраліся на Успенскіх могілках, дзе маліліся побач з «могілкавай царквой». У час Вялікай Айчыннай вайны акупацыйныя ўлады далі дазвол на правядзенне набажэнстваў у шэрагу хрысціянскіх храмаў, якія былі гвалтоўна закрыты ў 1930-я гг. савецкай уладаю, у тым ліку ў праваслаўнай царкве на Успенскіх могілках. Царква не збераглася.

На могілках шмат перакуленых, пабітых надмагілляў, безыменных крыжоў і магіл, пазбаўленых ідэнтыфікацыйных пазнак. Сустракаюцца старадаўнія помнікі са сцёртымі надпісамі і новымі шыльдамі.

Каля галоўнай алеі захавалася фамільнае пахаванне прадстаўнікоў вядомага магілёўскага шляхецкага роду Гартынскіх. 11 магіл роду прадстаўляюць перыяд з 1844 па 1913 г.: Гартынскі Рыгор Іванавіч (1769—1848), Каралькоў-Гартынская Мар’я Сямёнаўна (1775—1844), Гартынскі Мікалай Рыгоравіч (1799—1887), Гартынская … (1810−1880), Гартынскі Канстанцін Мікалаевіч (1831—1901), Гартынскі Мікалай Мікалаевіч (1833—1889), Гартынская Феадосія Яфімаўна (1844—1904), Гартынская Аляксандра Мікалаеўна (1861—1906), немаўля Гартынская Вольга (1876 г.), Гартынскі Грыня (1885—1913), немаўля Гартынскі Міхаіл (1886 г.).

Каля заходняй граніцы могілак знаходзіцца багата аздобленая капліца-пахавальня сям’і Кленцэ 1909 года ў стылі класіцызму з агароджай.

Вядомыя асобы, пахаваныя на могілках
------------------------------------

* Мікалай Рыгоравіч Гартынскі (1799—1887) — магілёўскі мэцэнат, хранолаг, краязнавец
* Аляксандр Васілевіч Сялецкі (пам. 11 студзеня 1868 года на 32 годзе жыцця) — партрэтны жывапісец. Вольнапрыходны вучань Акадэміі Мастацтваў з 1857 г. У 1860 г. удастоены звання някласнага мастака.
* Кузьма Кандратавіч Карыцкі (пам. 19 жніўня 1864) — магілёўскі губернскі паштмайстар, стацкі саветнік і кавалер.
* Міхаіл Данілавіч Васілеўскі (пам. 23.04.1889) — падпаручнік.
* Данііл Іосіфавіч Васілеўскі (10 снежня 1816 — 20 ліпеня 1886) — стацкі саветнік.

Брацкая магіла лётчыкаў, у якой пахаваны 6 лётчыкаў, якія загінулі ў Вялікую Айчынную вайну. На магіле ўстаноўлены абеліск.

* Пахаванні ГартынскіхПахаванні Гартынскіх
* Магіла губернскага паштмайстара Кузьмы КарыцкагаМагіла губернскага паштмайстара Кузьмы Карыцкага
* Магіла падпаручніка Міхаіла ВасілеўскагаМагіла падпаручніка Міхаіла Васілеўскага
* Магіла стацкага саветніка Данііла ВасілеўскагаМагіла стацкага саветніка Данііла Васілеўскага
* Брацкая магіла лётчыкаўБрацкая магіла лётчыкаў
* Магіла невядомагаМагіла невядомага
* Магілы братоў Андрэя і Касьмы Прасольных, якія трымалі фотамайстэрнюМагілы братоў Андрэя і Касьмы Прасольных, якія трымалі фотамайстэрню

Зноскі
------

1. ↑  Кладбища // Могилёв. Энциклопедический справочник (руск.) / Гл. редактор И. П. Шамякин. — Мн.: БелСЭ им. П. Бровки, 1990. — 472 с. — ISBN 5-85700-028-9.
2. 1 2 3 4 5  Исследование могилевского некрополя XIX — Средняя школа № 34 Архівавана 6 мая 2019.
3. 1 2 3  У Магілёве адшукалі магілу прадстаўніка беларускага роду магнатаў Валовічаў. 22 красавік 2017
4. 1 2  Пантелеева Е. Загадка канцлера// Республика — 2011 — 28 декабря — 22 с.
5. ↑  Аляксандр Гужалоўскі. Музеі Беларусі (1918—1941 гг.). Мінск 2002
6. 1 2  І. А. Пушкін. ГРАМАДСКАЯ І КУЛЬТУРНА-АСВЕТНІЦКАЯ ДЗЕЙНАСЦЬ НАЦЫЯНАЛЬНЫХ МЕНШАСЦЕЙ У БЕЛАРУСКАЙ ССР (1919—1991) МАНАГРАФІЯ. 2018 Архівавана 6 мая 2019.
7. ↑  Пушкін, І. А. Гістарычная і культурная спадчына горада Магілёва : Курс лекцый. — Магілёў: УА МДУХ, 2006. — 150 с. Архівавана 21 снежня 2019.
8. 1 2  31.10.2016. У Магілёве зрабілі каталог старажытных пахаванняў Успенскіх могілак
9. 1 2  За магіламі славутых землякоў глядзяць грамадзкія актывісты. 27 красавік 2009
10. ↑  Магілёўскія навукоўцы добраўпарадкавалі «пліту Валовіча» Архівавана 3 мая 2019.
11. ↑  Александр Васильевич Селецкий
12. 1 2 3  Спіс пахаванняў і архіў з фотаздымкамі
13. ↑  Памяць. Беларусь. Рэспубліканская кніга / Б. І. Сачанка (гал. рэд.) і інш.; Маст. Э. Э. Жакевіч. — Мн.: БелЭн, 1995. — 624 c.: іл. — ISBN 985-11-0011-0.

Спасылкі
--------

* Лагатып Вікісховішча На Вікісховішчы ёсць медыяфайлы па тэме Успенскія могілкі (Магілёў)
* Успенскія могілкі (Магілёў) на сайце Глобус Беларусі (руск.)
* Даследаванне Магілёўскага некропаля. Успенскія могілкі Архівавана 5 мая 2019.
* Чтобы предки не обижались (Успенское кладбище) 18.04.2011
* Спіс пахаванняў і архіў з фотаздымкамі

| ⛭Могілкі Магілёва |
| --- |
| Дзеючыя | 
* Загорскія
* Пашкаўскія1
* Грузаўскія1
* Паўднёва-Усходнія (Лаўсанаўскія)1
* Цішоўскія1

 |
| Абмежавана дзеючыя | 
* Польскія
* Успенскія
* Ст. Лупалава
* Па вул. Крупскай
* Казіміраўскія
* Машэкаўскія
* пас. Броды
* Яўрэйскія

 |
| Закрытыя | 
* Вайсковыя (брацкая магіла)
* Карабанаўскія
* Васкрасенскія
* Лупалаўскія

 |
| Знішчаныя | 
* Саборныя
* Халерныя

 |
| 1Па-за межамі горада |

* Успенскія могілкі (Магілёў) на сайце «Архіварта»